recursal/SuperWikiNEXT-32B huggingface dataset:
**মসৃণ পেশী** হলো ডোরাকাটাহীন অনৈচ্ছিক পেশী।

গঠন
---

The dense bodies and intermediate filaments are networked through the sarcoplasm, which cause the muscle fiber to contract.
A series of axon-like swelling, called varicosities or "boutons," from autonomic neurons form motor units through the smooth muscle.

কোথায় কোথায় পাওয়া যায়
-------------------------

রক্তনালিকার গাত্রে, বিশেষ করে মহাধমনী, ধমনী, শিরার টিউনিকা মিডিয়া (Tunica Media) স্তরে। এছাড়াও এটি লসিকা তন্ত্র, মূত্রাশয় (Urinary bladder), পুরুষ এবং স্ত্রী জনন তন্ত্র, পরিপাক তন্ত্র, শ্বসন তন্ত্র, চোখের সিলিয়ারি পেশী এবং আইরিশ পর্যন্ত বিস্তৃত।গঠনগত এবং কার্যকরী দিক থেকে সকল টিস্যু প্রায় একই রকম।সেই সাথে,বৃক্কের (Kidney)গ্লোমেরুলাসের (Glomerulus) গাত্রে মসৃণ পেশীর ন্যায় টিস্যুকে মেসেঞ্জিয়াল (Messengial)টিস্যু বলে।

সংশ্লিষ্ট রোগ
-------------

Smooth Muscle Condition এমন একটি অবস্থা, যেখানে ভ্রূণশিশুর শরীর পর্যাপ্ত পরিমাণে পরিপাক তন্ত্রের জন্য মসৃণ পেশী তৈরী হয় না।এটি একটি মরণঘাতী সমস্যা।

আরও দেখুন
---------

তথ্যসূত্র
---------

1. ↑  [
**আলি জাফর মুহাম্মদ আহমদ মদন** (আরবি: علي جعفر مدن‎, ইংরেজি: Ali Madan; ৩০ নভেম্বর ১৯৯৫; **আলি মদন** নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল উরুবা এবং বাহরাইন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।

২০১৩–১৪ মৌসুমে, বাহরাইনী ক্লাব আল শাবাবের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল শাবাবের হয়ে পাঁচ মৌসুম অতিবাহিত করার পর ২০১৮–১৯ মৌসুমে তিনি আল নাজমায় যোগদান করেছেন। আল নাজমায় দুই মৌসুম অতিবাহিত করার পর রিফফার সাথে চুক্তি স্বাক্ষর করেছেন। ২০২১–২২ মৌসুমে, তিনি ধারে রিফফা হতে বাহরাইনী ক্লাব আল উরুবায় যোগদান করেছেন।

২০১৫ সালে, আলি বাহরাইন অনূর্ধ্ব-২৩ দলের হয়ে বাহরাইনের বয়সভিত্তিক পর্যায়ে অভিষেক করেছিলেন। প্রায় ১ বছর যাবত বাহরাইনের বয়সভিত্তিক দলের হয়ে খেলার পর, তিনি ২০১৬ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ৫৩ ম্যাচে ১১টি গোল করেছেন।

প্রারম্ভিক জীবন
---------------

আলি জাফর মুহাম্মদ আহমদ মদন ১৯৯৫ সালের ৩০শে নভেম্বর তারিখে বাহরাইনের জিদহাফসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

আলি বাহরাইন অনূর্ধ্ব-২৩ দলের হয়ে খেলার মাধ্যমে বাহরাইনের প্রতিনিধিত্ব করেছেন।

২০১৬ সালের ১লা সেপ্টেম্বর তারিখে, ২০ বছর, ৯ মাস ও ২ দিন বয়সে, ডান পায়ে ফুটবল খেলায় পারদর্শী আলি সিঙ্গাপুরের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বাহরাইন ৩–১ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে আলি সর্বমোট ৪ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১৯ ডিসেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাহরাইন | ২০১৬ | ৪ | ০ |
| ২০১৭ | ১২ | ৩ |
| ২০১৮ | ৭ | ১ |
| ২০১৯ | ১৫ | ১ |
| ২০২০ | ৩ | ০ |
| ২০২১ | ১২ | ৬ |
| সর্বমোট | ৫৩ | ১১ |

তথ্যসূত্র
---------

1. ↑  "AFC Asian Cup UAE 2019 Complete Squad Lists"। *The-AFC.com*। Asian Football Confederation। ২৭ ডিসেম্বর ২০১৮। ২৮ ডিসেম্বর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ২ জানুয়ারি ২০১৯।
2. ↑  Strack-Zimmermann, Benjamin (১ সেপ্টেম্বর ২০১৬)। "Bahrain vs. Singapore (3:1)"। *National Football Teams*। সংগ্রহের তারিখ ২৪ নভেম্বর ২০২১।

বহিঃসংযোগ
---------

* সকারওয়েতে আলি মদন (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে আলি মদন (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আলি মদন (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে আলি মদন (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে আলি মদন (ইংরেজি) উইকিউপাত্তে এটি সম্পাদনা করুন
**কামিল হাসান আব্দুল্লাহ আহমদ হাসান আল আসওয়াদ** (আরবি: كميل الأسود‎, ইংরেজি: Kamil Al Aswad; ৮ এপ্রিল ১৯৯৪; **কামিল আল আসওয়াদ** নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব রিফফা এবং বাহরাইন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।

২০১৩–১৪ মৌসুমে, বাহরাইনী ক্লাব রিফফার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। কামিল ২০১৫ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ৬৮ ম্যাচে ৯টি গোল করেছেন।

প্রারম্ভিক জীবন
---------------

কামিল হাসান আব্দুল্লাহ আহমদ হাসান আল আসওয়াদ ১৯৯৪ সালের ৮ই এপ্রিল তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১৫ সালের ৩০শে মে তারিখে, ২১ বছর, ১ মাস ও ২২ দিন বয়সে, বাম পায়ে ফুটবল খেলায় পারদর্শী কামিল ওমানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় আব্দুল ওয়াহাব আল মালুদের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ০–০ গোলে ড্র করেছিল। বাহরাইনের হয়ে অভিষেকের বছরে কামিল সর্বমোট ৪ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২২ ডিসেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাহরাইন | ২০১৫ | ৪ | ০ |
| ২০১৬ | ৮ | ০ |
| ২০১৭ | ১৩ | ২ |
| ২০১৮ | ১০ | ১ |
| ২০১৯ | ১৮ | ২ |
| ২০২০ | ২ | ১ |
| ২০২১ | ১৩ | ৩ |
| সর্বমোট | ৬৮ | ৯ |

তথ্যসূত্র
---------

1. ↑  "Bahrain - Oman 0:0 (Friendlies 2015, May)"। *worldfootball.net*। সংগ্রহের তারিখ ২৫ নভেম্বর ২০২১।
2. ↑  Strack-Zimmermann, Benjamin (৩০ মে ২০১৫)। "Bahrain vs. Oman (0:0)"। *National Football Teams*। সংগ্রহের তারিখ ২৫ নভেম্বর ২০২১।

বহিঃসংযোগ
---------

* সকারওয়েতে কামিল আল আসওয়াদ (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে কামিল আল আসওয়াদ (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে কামিল আল আসওয়াদ (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে কামিল আল আসওয়াদ (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে কামিল আল আসওয়াদ (ইংরেজি) উইকিউপাত্তে এটি সম্পাদনা করুন
**সৈয়দ মাহদি বাকির জাফর মাহদি নাসির** (আরবি: سيد مهدي باقر‎, ইংরেজি: Sayed Baqer; জন্ম: ১৪ এপ্রিল ১৯৯৪; **সৈয়দ বাকির** নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব রিফফা এবং বাহরাইন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০১৫–১৬ মৌসুমে, বাহরাইনী ক্লাব আল আহলির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল আহলির হয়ে দুই মৌসুম অতিবাহিত করার পর ২০১৭–১৮ মৌসুমে তিনি আল নাজমায় যোগদান করেছেন। আল নাজমায় এক মৌসুম অতিবাহিত করার পর কুয়েতি ক্লাব আল নাসরের সাথে চুক্তি স্বাক্ষর করেছেন। ২০১৯–২০ মৌসুমে, তিনি আল নাসর হতে বাহরাইনী ক্লাব রিফফায় যোগদান করেছেন।

২০১৫ সালে, বাকির বাহরাইন অনূর্ধ্ব-২৩ দলের হয়ে বাহরাইনের বয়সভিত্তিক পর্যায়ে অভিষেক করেছিলেন। প্রায় ১ বছর যাবত বাহরাইনের বয়সভিত্তিক দলের হয়ে খেলার পর, তিনি ২০১৬ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ২৭ ম্যাচে অংশগ্রহণ করেছেন।

প্রারম্ভিক জীবন
---------------

সৈয়দ মাহদি বাকির জাফর মাহদি নাসির ১৯৯৪ সালের ১৪ই এপ্রিল তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

বাকির বাহরাইন অনূর্ধ্ব-২৩ দলের হয়ে খেলার মাধ্যমে বাহরাইনের প্রতিনিধিত্ব করেছেন।

২০১৬ সালের ৭ই অক্টোবর তারিখে, ২২ বছর, ৫ মাস ও ২৩ দিন বয়সে, ডান পায়ে ফুটবল খেলায় পারদর্শী বাকির ফিলিপাইনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৫৮তম মিনিটে রক্ষণভাগের খেলোয়াড় সৈয়দ মুহাম্মদ আদনানের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি বাহরাইন ৩–১ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে বাকির মাত্র ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১৯ নভেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাহরাইন | ২০১৬ | ১ | ০ |
| ২০১৭ | ৩ | ০ |
| ২০১৮ | ৬ | ০ |
| ২০১৯ | ১১ | ০ |
| ২০২০ | ১ | ০ |
| ২০২১ | ৫ | ০ |
| সর্বমোট | ২৭ | ০ |

তথ্যসূত্র
---------

1. ↑  "Philippines - Bahrain 1:3 (Friendlies 2016, October)"। *worldfootball.net* (ইংরেজি ভাষায়)। সংগ্রহের তারিখ ১৯ নভেম্বর ২০২১।
2. ↑  "Philippines - Bahrain, Oct 7, 2016 - International Friendlies - Match sheet"। *Transfermarkt* (ইংরেজি ভাষায়)। ৭ অক্টোবর ২০১৬। সংগ্রহের তারিখ ১৯ নভেম্বর ২০২১।
3. ↑  Strack-Zimmermann, Benjamin (৭ অক্টোবর ২০১৬)। "Philippines vs. Bahrain (1:3)"। *National Football Teams*। সংগ্রহের তারিখ ১৯ নভেম্বর ২০২১।

বহিঃসংযোগ
---------

* সকারওয়েতে সৈয়দ বাকির (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে সৈয়দ বাকির (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে সৈয়দ বাকির (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে সৈয়দ বাকির (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে সৈয়দ বাকির (ইংরেজি) উইকিউপাত্তে এটি সম্পাদনা করুন
**এএফএম নাজমুল হুদা** (১০ জুন ১৯৩৮ - ৩০ ডিসেন্বর ২০১৫) বাংলাদেশ জাতীয়তাবাদী দলের রাজনীতিবিদ এবং ময়মনসিংহ-৩ আসনের সাবেক সংসদ সদস্য। তিনি ১৯৭৯ সালের দ্বিতীয় জাতীয় সংসদ নির্বাচনে ও ১৯৯৬ সালের ২টি নির্বাচনে সাংসদ নির্বাচিত হয়েছিলেন।

জন্ম ও প্রাথমিক জীবন
--------------------

এএফএম নাজমুল হুদা ১০ জুন ১৯৩৮ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ময়মনসিংহ জেলার গৌরীপুর উপজেলার মূলাকান্দি গ্রামে জন্মগ্রহণ করেন। একই উপজেলার চুড়ালি গ্রামে তাদের আদি নিবাস ছিল। তার পিতা মোহাম্মদ ইসহাকউদ্দিন ও মাতা ইদুন্নেছা। তিনি ১৯৫৯ সালে ঢাকা বিশ্ববিদ্যালয় থেকে রাষ্ট্র বিজ্ঞানে বিএ ডিগ্রী অর্জন করেন। একই বিশ্ববিদ্যালয় থেকে ১৯৬০ সালে এমএ ডিগ্রী ও ১৯৬৩ সালে এলএলবি ডিগ্রী অর্জন করেন।

রাজনৈতিক ও কর্মজীবন
-------------------

এ এফ এম নাজমুল হুদা পরা-লেখা সমাপ্তির পর ময়মনসিংহে আইন পেশায় নিযুক্ত হন। ১৯৬৩ থেকে ৬৪ সালে পূর্ব পাকিস্তান প্রাদেশিক মেডিক্যাল তদন্ত কমিশনের সরকারী কৌসুলী হিসেবে দায়িত্ব পালন করেন। ১৯৭৬ থেকে ৭৮ সালে ময়মনসিংহ জেলা আইনজীবী সমিতির সাধারণ সম্পাদকের দায়িত্বে ছিলেন। তিনি ১৯৭৮ সালে ময়মনসিংহ ল' কলেজে প্রথমে উপাধ্যক্ষ ও পরে অধ্যক্ষ পদে দায়িত্ব পালন করেন। ময়মনসিংহ উত্তর জেলা ও গৌরীপুর উপজেলা বিএনপির তিনি সভাপতি ছিলেন। তিনি ১৯৭৯, ফেব্রুয়ারি ১৯৯৬ ও জুন ১৯৯৬ সালের জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে ময়মনসিংহ-৩ থেকে সংসদ সদস্য নির্বাচিত হয়েছিলেন। ২৩ এপ্রিল ১৯৮০ সালে তিনি উপমন্ত্রীর পদমর্যাদায় বৃহত্তর ময়মনসিংহের সমন্বয়কের দায়িত্ব পালন করেন।

মৃত্যু
------

অ্যাডভোকেট এএফএম নাজমুল হুদা ৩০ ডিসেন্বর ২০১৫ সালে বার্ধক্যজনিত কারণে মৃত্যুবরণ করেন। মৃত্যুকালে তার বয়স হয়েছিল ৮২ বছর। দীর্ঘদিন ধরে তিনি বার্ধক্যজনিত নানা রোগে ভুগছিলেন। মৃত্যুকালে তিনি স্ত্রী, দুই মেয়ে, এক ছেলেসহ অসংখ্য গুণগ্রাহী ও আত্মীয়-স্বজন রেখে গেছেন।

আরও দেখুন
---------

* দ্বিতীয় জাতীয় সংসদ সদস্যদের তালিকা
* ষষ্ঠ জাতীয় সংসদ সদস্যদের তালিকা
* সপ্তম জাতীয় সংসদ সদস্যদের তালিকা

তথ্যসূত্র
---------

1. 1 2  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. 1 2  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।
4. 1 2  "বড় দুই দলেই প্রার্থীর ছড়াছড়ি"। *মানবজমিন*। সংগ্রহের তারিখ ২০১৯-১০-১০।
5. 1 2  "গৌরীপুর উপজেলা -প্রখ্যাত ব্যক্তিত্ব"। *বাংলাদেশ জাতীয় তথ্য বাতায়ন*। ২০১৯-১০-১০ তারিখে মূল থেকে আর্কাইভ করা। সংগ্রহের তারিখ ২০১৯-১০-১০।
6. 1 2  "Obituary"। *observerbd.com*। সংগ্রহের তারিখ ৮ অক্টোবর ২০১৯।

বহিঃসংযোগ
---------

* দ্বিতীয় জাতীয় সংসদ সদস্যদের তালিকা (১৯৭৯) –জাতীয় সংসদ
* ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) –জাতীয় সংসদ
* সপ্তম জাতীয় সংসদ সদস্যদের তালিকা (জুন ১৯৯৬) –জাতীয় সংসদ
**আবদুল্লাহ আল মাসুদ চৌধুরী** বাংলাদেশ সিভিল সার্ভিসের একজন কর্মকর্তা। বর্তমানে তিনি স্বরাষ্ট্র মন্ত্রণালয়ের সুরক্ষা সেবা বিভাগে সচিব হিসেবে দায়িত্ব পালন করছেন। এ পদে যোগদানের আগে তিনি একই বিভাগে অতিরিক্ত সচিব পদে কর্মরত ছিলেন।

প্রাথমিক জীবন
-------------

মাসুদ চৌধুরী কুমিল্লা জেলার চৌদ্দগ্রাম উপজেলার বিজয়করা গ্রামে জন্মগ্রহণ করেন। তিনি প্রধানমন্ত্রীর রাজনৈতিক উপদেষ্টা কামাল আবদুল নাসের চৌধুরী ও প্রতিরক্ষা মন্ত্রণালয়ের সাবেক সিনিয়র সচিব আবদুল্লাহ আল মোহসিন চৌধুরীর সহোদর। তিনি ঢাকা বিশ্ববিদ্যালয়ের অর্থনীতি বিভাগ থেকে স্নাতক ও স্নাতকোত্তর ডিগ্রি লাভ করেন এবং অস্ট্রেলিয়ার মারডক বিশ্ববিদ্যালয় থেকে পরিবেশগতভাবে টেকসই উন্নয়ন বিষয়ে পোস্ট গ্রাজুয়েট ডিপ্লোমা সম্পন্ন করেন। এছাড়া তিনি দেশ ও বিদেশে বিভিন্ন প্রশিক্ষণ গ্রহণ করেছেন।

কর্মজীবন
--------

আবদুল্লাহ আল মাসুদ চৌধুরী বিসিএস ১১তম ব্যাচের কর্মকর্তা হিসেবে ১৯৯৩ খ্রিষ্টাব্দে বাংলাদেশ সিভিল সার্ভিসে যোগদান করেন। তিনি প্রশাসনের বিভিন্ন স্তরে দায়িত্ব পালন করেছেন। পরিকল্পনা কমিশনের সহকারী প্রধান ও সিনিয়র সহকারী প্রধান, স্বাস্থ্য ও পরিবার কল্যাণ মন্ত্রণালয়ে সিনিয়র সহকারী প্রধান, বিশ্বব্যাংকের অর্থায়নে বাস্তবায়িত জাতীয় পুষ্টি প্রকল্পের সমন্বয়ক/উপ-পরিচালক, বিদ্যুৎ বিভাগ, জ্বালানি ও খনিজ সম্পদ বিভাগ এবং অর্থনৈতিক সম্পর্ক বিভাগে উপপ্রধান পদে দায়িত্ব পালন করেছেন। তিনি থাইল্যান্ডের ব্যাংককে বাংলাদেশ দূতাবাসে ইকনমিক কাউন্সেলর ছিলেন। এছাড়া তিনি থাইল্যান্ডে ও কম্বোডিয়ায় কমার্শিয়াল কাউন্সেলর পদে নিযুক্ত ছিলেন। তিনি ইউএনইএসসিএপি-এ বাংলাদেশের বিকল্প স্থায়ী প্রতিনিধি পদে দায়িত্ব পালন করেন। এছাড়া তিনি বিদ্যুৎ বিভাগের অধীনস্থ ঢাকা ইলেকট্রিক সাপ্লাই কোম্পানি লিমিটেডে (ডেসকো) কাজ করেছেন।

মাসুদ চৌধুরী স্বরাষ্ট্র মন্ত্রণালয়ের সুরক্ষা সেবা বিভাগে অতিরিক্ত সচিব পদে কর্মরত ছিলেন। বর্তমানে তিনি একই বিভাগে সচিব হিসেবে দায়িত্ব পালন করছেন।

তথ্যসূত্র
---------

1. ↑  "সুরক্ষাসেবা বিভাগের সচিব হলেন আব্দুল্লাহ আল মাসুদ চৌধুরী"। *ঢাকাটাইমস*। ৬ জুলাই ২০২২। সংগ্রহের তারিখ ১০ ডিসেম্বর ২০২২।
2. ↑  "তিন কর্মকর্তাকে সচিব পদে পদোন্নতি, তিন সচিবের দপ্তর বদল"। *প্রথম আলো*। ৬ জুলাই ২০২২। সংগ্রহের তারিখ ১০ ডিসেম্বর ২০২২।
3. ↑  "আজ সিনিয়র সচিব মোহসীন চৌধুরীর প্রথম মৃত্যুবার্ষিকী"। *যুগান্তর*। ২৯ জুন ২০২১। সংগ্রহের তারিখ ১০ ডিসেম্বর ২০২২।
4. 1 2  "আবদুল্লাহ আল মাসুদ চৌধুরীর জীবন বৃত্তান্ত"। *সুরক্ষা সেবা বিভাগ, স্বরাষ্ট্র মন্ত্রণালয়*। ১০ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০২২।
5. ↑  "সুরক্ষা সেবা-পরিকল্পনা বিভাগে নতুন সচিব"। *জাগোনিউজ২৪.কম*। ৬ জুলাই ২০২২। সংগ্রহের তারিখ ১০ ডিসেম্বর ২০২২।
**মিঠানালা রামদয়াল বহুমুখী উচ্চ বিদ্যালয়** বাংলাদেশের একটি শিক্ষাপ্রতিষ্ঠান।

অবস্থান
-------

বাংলাদেশের চট্টগ্রাম জেলার অন্তর্গত মীরসরাই উপজেলার মিঠানালা ইউনিয়নে এ বিদ্যালয়টি অবস্থিত।

ইতিহাস
------

স্থানীয় কয়েকজন বিদ্যোৎসাহী ব্যক্তি এবং এলাকার জনগণের সার্বিক সহযোগিতায় ১৯৪৬ সালে এ বিদ্যালয়টি প্রতিষ্ঠিত হয়। এর জায়গার পরিমাণ ১.৫৭ একর । অত্র বিদ্যালয় ১৯৪৮ সালে মাধ্যমিক বিদ্যালয় হিসেবে তৎকালীন পূর্ব বঙ্গ মাধ্যমিক শিক্ষাবোর্ড ঢাকা কর্তৃক স্বীকৃতি প্রাপ্ত হয়।

পরিচালনা ব্যবস্থা
-----------------

বিদ্যালয় পরিচালনার জন্য জনাব ওমর ফারুক চৌধুরী সবুজকে সভাপতি করে ১১ সদস্যের একটি পরিচালনা পরিষদ রয়েছে।

শিক্ষক-শিক্ষার্থী
-----------------

বিদ্যালয়ের প্রধান শিক্ষক জনাব মোহাম্মদ শফিউল আলম। বর্তমানে সাড়ে চার শতাধিক শিক্ষার্থী এ বিদ্যালয়ে অধ্যয়নরত আছে।

অবকাঠামো
--------

বিদ্যালয় ভবনটি 'L' আকৃতির একতলা ভবন।

কার্যক্রম
---------

এ বিদ্যালয়ে সহ-শিক্ষা কার্যক্রম রয়েছে।

কৃতিত্ব ও ফলাফল
---------------

বিগত বছরের পাশের হার ৯০%।

আরও দেখুন
---------

* মীরসরাই উপজেলার শিক্ষাপ্রতিষ্ঠান

তথ্যসূত্র
---------

1. ↑
2. 1 2 3 4

বহিঃসংযোগ
---------
**ব্ল্যানটায়ার** (ইংরেজি: Blantyre) দক্ষিণ-পূর্ব আফ্রিকার রাষ্ট্র মালাউই-র দক্ষিণভাগে অবস্থিত একটি আর্থিক ও বাণিজ্যিক কেন্দ্র ও দেশটির দ্বিতীয় বৃহত্তম নগরী। ২২০ বর্গকিলোমিটার আয়তনের শহরটিতে প্রায় ৮ লক্ষ লোকের বাস (২০১৮)। এটিকে কদাচিৎ দেশটির বাণিজ্য ও শিল্প রাজধানী হিসেবে ডাকা হয়, যার বিপরীতে দেশটির রাজনৈতিক রাজধানী হল লিলোঙ্গুয়ে। প্রশাসনিকভাবে ব্ল্যানটায়ার দেশটির দক্ষিণ প্রশাসনিক অঞ্চল ও ব্ল্যানটায়ার জেলার রাজধানী। এটি শায়ার উচ্চভূমিতে জোম্বা শহরের কাছে শায়ার নদীর তীরে অবস্থিত। এখানে ১৯৬৪ সালে প্রতিষ্ঠিত মালাউই বিশ্ববিদ্যালয়টি অবস্থিত। আরও আছে অনেক সরকারি ভবন ও একাধিক কারিগরি বিদ্যালয়। ১৮৭৬ সালে স্কটল্যান্ডের খ্রিস্টধর্ম প্রচারকেরা (মিশনারি) এই বসতিটি প্রতিষ্ঠা করেন। ব্রিটিশ অভিযাত্রী ডেভিড লিভিংস্টোনের স্কটল্যান্ডের জন্মস্থান ব্ল্যানটায়ারের নামে এর নামকরণ করা হয়। ১৮৯৫ সালে এটিকে ছোট শহর বা টাউনের মর্যাদা দেওয়া হয়। ১৯৫৬ সালে ব্ল্যানটায়ার-লিম্বে নামের পৌরসভার সাথে এটি সংযুক্ত হয়। ১৯৬৬ সালে এটি একটি পূর্ণাঙ্গ শহরের মর্যাদা পায়। এখানে তামাক, ভুট্টা, কফি, তুং তেল ও গমের চাষ হয়। 

ব্ল্যানটায়ারের দর্শনীয় স্থানের মধ্যে আছে সেন্ট মাইকেল অ্যান্ড অল এঞ্জেলস চার্চ নামক একটি ঐতিহাসিক ইঙ্গবাদী (অ্যাংলিকান) গির্জা, যা ১৯শ শতকের শেষভাগে নির্মিত হয়। রঙিন কাচে ও নান্দনিক স্থাপত্যশৈলীতে নির্মিত গির্জাটি শহরের ঔপনিবেশিক ইতিহাসের সাক্ষী। মান্দালা হাউজ হল ব্ল্যানটায়ারের সবচেয়ে প্রাচীন ভবন, যেখানে একটি জাদুঘরে মালাউইর ইতিহাস, এর ঔপনিবেশিক যুগ ও স্বাধীনতা সংগ্রামের উপর প্রদর্শনী রয়েছে। স্থানীয় সংস্কৃতির বৈচিত্র্য, শিল্পকলা ও শিল্পকর্মের সন্ধান মিলবে চিচির জাদুঘরে। সোচে হিল একটি টিলা যেখান থেকে ব্ল্যানটায়ার ও আশেপাশের একটি সুন্দর পরিদৃশ্য অবলোকন করা সম্ভব। অনেকে এখানে পদব্রজে ভ্রমণ (হাইকিং) করে প্রাকৃতিক সৌন্দর্য দেখতে আসে।

তথ্যসূত্র
---------

1. ↑  National Statistical Office of Malawi। "2018 Population and Housing Census"। সংগ্রহের তারিখ ৪ সেপ্টেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Sub-national HDI - Area Database - Global Data Lab"। *hdi.globaldatalab.org* (ইংরেজি ভাষায়)। সংগ্রহের তারিখ ১৩ সেপ্টেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
একই নামের অন্যান্য ব্যক্তির জন্য মোহাম্মদ ইলিয়াস দেখুন।মোহাম্মদ ইলিয়াছ বা মুহাম্মদ ইলিয়াস কান্ধলভি নিবন্ধের সাথে বিভ্রান্ত হবেন না।**মোহাম্মদ ইলিয়াস** (১ অক্টোবর ১৯২৯-২১ নভেম্বর ১৯৮৭) বাংলাদেশ আওয়ামী লীগের রাজনীতিবিদ, ভাষা সৈনিক, স্বাধীনতার সংগঠক, পূর্ব পাকিস্থানের এমএলএ ও সাবেক সাংসদ।

জন্ম ও প্রাথমিক জীবন
--------------------

মোহাম্মদ ইলিয়াস ১ অক্টোবর ১৯২৯ সালের মৌলভীবাজারের কমলগঞ্জের কুশালপুর গ্রামে জন্ম গ্রহণ করেন। তার পিতা মৌলভী মোহাম্মদ তাহির ও মাতা মোছাঃ জুবায়দা খাতুন। তিনি মৌলভীবাজার সরকারী উচ্চ বিদ্যালয় থেকে প্রবেশিকা পরীক্ষায় উত্তীর্ণ হন। এর পর ঢাকা কলেজ থেকে তিনি আইএসসি পাশ করেন। তিনি ঢাকা বিশ্ববিদ্যালয় থেকে স্নাতকোত্তর ডিগ্রি লাভ করে কলকাতা বিশ্ববিদ্যালয় থেকে এমএসি পাশ করেন।

রাজনৈতিক জীবন
-------------

ইলিয়াস ১৯৪৮ সালে রাজনীতিতে যোগদান করেন। তিনি রাষ্ট্র ভাষা আন্দোলনের সক্রিয় সদস্য ও পূর্ব পাকিস্তান ছাত্র ইউনিয়নের প্রতিষ্ঠাতা সম্পাদক ছিলেন। ঊনসত্তরের গণঅভ্যুত্থান সক্রিয় অংশগ্রহণ ছিল তার। তিনি ১৯৬৭ সালে শ্রীমঙ্গলে স্থায়ী বসবাস শুরু করেন। ১৯৬৯ সালে তিনি পূর্ব পাকিস্থানের এমএলএ নির্বাচিত হন। ১৯৬৯ সালের শেষ দিকে আওয়ামীলীগে যোগ দিয়ে কেন্দ্রীয় সদস্য হিসেবে আমৃত্যু দায়িত্ব পালন করেন। ১৯৭০ ও ১৯৭৯ সালের নির্বাচনে সংসদ সদস্য নির্বাচিত হন তিনি।

মৃত্যু
------

মোহাম্মদ ইলিয়াস ২১ নভেম্বর ১৯৮৭ সালে ৪৮ বছর বয়সে শহীদ সোহরাওয়ার্দী মেডিকেল কলেজ হাসপাতালে মৃত্যুবরণ করেন।

তথ্যসূত্র
---------

1. ↑  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. ↑  "বিএনপি নেতা বলেই ১৯ বছরেও এমপিওভুক্ত হয়নি আব্দুল গফুর মহিলা কলেজ"। *মানবজমিন*। সংগ্রহের তারিখ ২০২০-০১-২৯।
**মুহাম্মদ ওমর আল আত্তাস** (আরবি: محمد العطاس‎, ইংরেজি: Mohammed Al-Attas; ৫ আগস্ট ১৯৯৭; **মুহাম্মদ আল আত্তাস** নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল জাজিরা এবং সংযুক্ত আরব আমিরাত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।

আমিরাতি ফুটবল ক্লাব আল জাজিরার যুব পর্যায়ের হয়ে খেলার মাধ্যমে আত্তাস ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, আমিরাতি ক্লাব আল জাজিরার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

আত্তাস ২০১৯ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ১৫ ম্যাচে অংশগ্রহণ করেছেন।

প্রারম্ভিক জীবন
---------------

মুহাম্মদ ওমর আল আত্তাস ১৯৯৭ সালের ৫ই আগস্ট তারিখে সংযুক্ত আরব আমিরাতের আবুধাবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১৯ সালের ৩০শে আগস্ট তারিখে, ২২ বছর ও ২৫ দিন বয়সে, ডান পায়ে ফুটবল খেলায় পারদর্শী আত্তাস ডোমিনিকান প্রজাতন্ত্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি সংযুক্ত আরব আমিরাত ৪–০ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে আত্তাস সর্বমোট ৬ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২৩ নভেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| সংযুক্ত আরব আমিরাত | ২০১৯ | ৬ | ০ |
| ২০২০ | ২ | ০ |
| ২০২১ | ৭ | ০ |
| সর্বমোট | ১৫ | ০ |

তথ্যসূত্র
---------

1. ↑  "Dom. Republic - UA Emirates 0:4 (Friendlies 2019, August)"। *worldfootball.net*। সংগ্রহের তারিখ ২০২১-১১-২৩।
2. ↑  "Dominican Republic vs. UAE - 30 August 2019"। *Soccerway*। ২০১৯-০৮-৩০। সংগ্রহের তারিখ ২০২১-১১-২৩।
3. ↑  Strack-Zimmermann, Benjamin (২০১৯-০৮-৩০)। "Dominican Republic vs. United Arab Emirates (0:4)"। *National Football Teams*। সংগ্রহের তারিখ ২০২১-১১-২৩।

বহিঃসংযোগ
---------

* মুহাম্মদ আল আত্তাস – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* সকারওয়েতে মুহাম্মদ আল আত্তাস (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে মুহাম্মদ আল আত্তাস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মুহাম্মদ আল আত্তাস (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে মুহাম্মদ আল আত্তাস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মুহাম্মদ আল আত্তাস (ইংরেজি) উইকিউপাত্তে এটি সম্পাদনা করুন
স্বভাব, পাশ্চাত্য দর্শন
**পাশ্চাত্য দর্শন** বা **পশ্চিমা দর্শন** হলো দার্শনিক চিন্তার এবং পশ্চিমা বিশ্বের কাজ। ঐতিহাসিকভাবে, শব্দটি পশ্চিমা সংস্কৃতির দার্শনিক চিন্তাকে বোঝায়, প্রাক-সোকাত্তিকদের হেলেনিক (যেমনঃ গ্রীক) দর্শনের সাথে শুরু হয় যেমন থেলেস (c। 6২4 - c। 546 খ্রিস্টপূর্বাব্দ) এবং পাইথগারস (c। 570 BC - c। 495) বিসি), এবং অবশেষে পৃথিবীর একটি বৃহৎ এলাকা আচ্ছাদন করে!। দর্শনশাস্ত্র নিজে হেলেনিক: দার্শনিক (φιλοσοφία), আক্ষরিকভাবে, "প্রগাড় ভালবাসা" (φιλεῖν ফাইলিন, "ভালবাসা" এবং σοφία sophia, "জ্ঞান") থেকে উদ্ভূত।

প্রাচীন জ্ঞানের দর্শনের সুযোগ এবং প্রাচীন দার্শনিকদের (অন্তত কিছু কিছু) লেখাগুলি ছিল বুদ্ধিবৃত্তিক প্রচেষ্টা। এই আজকের দিনের দর্শন সমস্যার বোঝা হিসাবে অন্তর্ভুক্ত; কিন্তু এটি অনেক অন্যান্য শাখার অন্তর্ভুক্ত, যেমন বিশুদ্ধ গণিত এবং প্রাকৃতিক বিজ্ঞান যেমন পদার্থবিজ্ঞান, জ্যোতির্বিজ্ঞান, এবং জীববিজ্ঞান (আরিস্টল, উদাহরণস্বরূপ, এই সমস্ত বিষয়গুলিতে লেখা)।

**অতীত**

প্রধান নিবন্ধ: হেলেনীয় দর্শন এবং প্রাচীন গ্রিক দর্শন

**প্রাক-সক্রেটিস সময়**

প্রাক-সক্রেটিস সময়ের মধ্যে, প্রাচীন দার্শনিকরা মহাবিশ্বের "আর্ক" (কারণ বা প্রথম নীতি) সম্বন্ধে প্রথম স্পষ্টভাবে প্রশ্ন তোলেন। প্রচলিত পশ্চিমা দর্শন লঘুতর পশ্চিম এশিয়া (আইয়োনিয়া) এর গ্রিক শহর মিলাইলাসের থলেস শুরু করে, যা সক্রিয় ছিল। 585 খ্রিষ্টপূর্বাব্দ এবং অস্পষ্ট উচ্চারণ জন্য দায়ী ছিল, "সব জল।" তার সর্বাধিক উল্লেখযোগ্য ছাত্র ছিলেন যথাক্রমে অ্যান্সিসিমান্ডার (সমস্ত অ্যাপেরোন (মোটামুটিভাবে, সীমাহীন)) এবং মিলিটাসের আনক্সিমেস ("সবই বায়ু")। পীথাগোরাস, আইওনিয়ার উপকূলে সামোস দ্বীপ থেকে, পরে দক্ষিণ ইতালিতে ক্রোন্টনে বসবাস করতেন (ম্যাগনা গ্র্যাচিয়া)। পীথাগোরীআনরা ধরে নিয়েছিল যে "সমস্ত সংখ্যা," আইওনিয়ার পূর্ববর্তী উপাদানগুলির বিপরীতে আনুষ্ঠানিক অ্যাকাউন্টগুলি প্রদান করে। তারা মেমপেসি সায়োসিস, আত্মার স্থানান্তর, বা পুনর্গঠনেও বিশ্বাস করে।
**মেদিতেররানেও** ১৯৯১ সালে মুক্তিপ্রাপ্ত একটি ইতালীয় যুদ্ধভিত্তিক হাস্যরসাত্মক নাট্য চলচ্চিত্র। গ্যাব্রিয়েল সালভাতোরেস ছবিটির পরিচালক ও এনজিও মোরিকোনে চিত্রনাট্যকার। দ্বিতীয় বিশ্বযুদ্ধের প্রেক্ষাপটে ছবিটি নির্মিত হয়েছে। এজিয়ান সাগরের তীরে একটি গ্রিক দ্বীপে ইতালীয় সৈন্যরা আটকা পড়ে যায়। তাদের কাহিনীই চলচ্চিত্রটির মূল উপজীব্য। সেরা বিদেশি চলচ্চিত্র বিভাগে ১৯৯২ সালে এটি অস্কার লাভ করে।

কাহিনীসংক্ষেপ
-------------

১৯৪১ সাল। ইতালি দ্বিতীয় বিশ্বযুদ্ধে মিত্রশক্তির বিরুদ্ধে জার্মানির সঙ্গে যোগ দেয়। এজিয়ান সাগরের তীরবর্তী ক্ষুদ্র গ্রিক দ্বীপে কয়েকজন অনুপযুক্ত ইতালীয় সৈন্যকে পাঠানো হয়। সৈন্যদের মধ্যে রয়েছে একজন লেফটেন্যান্ট, যে শিল্পকলার অনুরাগী; রয়েছে একজন সার্জেন্ট ; রয়েছে একজন স্কি প্রশিক্ষক -যার সাথে তার প্রিয় গাধা 
"সিভানা" আছে ; এরকম অদ্ভুত ব্যক্তিদের সমন্বয়েই সৈন্যদের বহর গঠিত। তারা সেনা হিসেবে তেমন ভালো না হলেও তাদের মধ্যে স্বাতন্ত্র্যবোধ পরিলক্ষিত হয়।

সৈন্যদের মনে ধারণা জন্মে, দ্বীপের ভেতর ও বাইরে থেকে হামলা হতে পারে। তাই তারা সব ধরনের সতর্কতা অবলম্বন করে। তারা একটি ছোট শহর আবিষ্কার করে, যেটি সম্পূর্ণ জনমানবশূন্য। ঐ রাতে দিগন্তে বোমা বিস্ফোরিত হয়। রেডিও সংকেতের সাহায্যে তারা বুঝতে পারে, যে জাহাজটি তাদের দ্বীপ থেকে নেওয়ার কথা ছিল, সেটি ধ্বংস হয়ে গেছে। রহস্যজনকভাবে গ্রামে মানুষের পুনরাবির্ভাব হয়। তারা বলে, জার্মানরা পূর্ণবয়স্ক সব পুরুষকে ধরে নিয়ে যায়, তাই তারা লুকিয়ে ছিল। কিন্তু তারা বুঝতে পেরেছে ইতালীয়রা তাদের কোনো ক্ষতি করবে না। এজন্য তারা স্বাভাবিক জীবনে ফিরে আসার সিদ্ধান্ত গ্রহণ করে। যুদ্ধের আঁচ এই সৈন্যদের গায়ে তেমনভাবে লাগেনি। তাই তারা এ দ্বীপের মানুষের সাথে দুশ্চিন্তামুক্তভাবে সহাবস্থান করতে শুরু করে।

স্থানীয় অর্থোডক্স পুরোহিত লেফটেন্যান্ট (যে একজন শৌখিন শিল্পী) চার্চের ম্যুরাল পুনঃসংরক্ষণের উদ্যোগ গ্রহণ করেন। দুইজন সৈন্য পরস্পরের ভাই। তারা একই নারীকে ভালোবাসে এবং নারীটিও দুই ভাইকে সমান পরিমাণে ভালোবেসে উভয়ের সাথেই মিলিত হয়। সার্জেন্ট লো রাসোর অন্তরে যুদ্ধের জন্য এখনো উন্মাদনা রয়েছে। তবে একসময় সে লোকনৃত্য শুরু করে এবং মহাবিশ্বে তার অবস্থান সম্পর্কে নতুন করে চিন্তা করতে শুরু করে। সবচেয়ে ধূর্ত সৈনিক ফারিনা গ্রামের বারবণিতা ভাসিলিসার প্রেমে পড়ে।

বুড়ো বয়সে তিন জন সৈন্য দ্বীপে পুনর্মিলিত হয়।

প্রযোজনা
--------

গ্রিক কাস্তেলেরোজিও দ্বীপে ছবিটির দৃশ্য ধারণ সম্পন্ন হয়। পেন্টা ফিল্ম, সিলভিও বেরলুসকোনি কমিউনিকেশনস ও সেচ্চি গোরি গ্রুপ টাইগার কমিউনিকেশনস ছবিটির প্রযোজনা করে।

তথ্যসূত্র
---------

1. ↑
2. ↑  "The 64th Academy Awards | 1992"। *Oscars.org | Academy of Motion Picture Arts and Sciences*।
3. ↑  Canby, Vincent (22 মার্চ, 1992)। "Review/Film Festival; Roundelay Of Love On an Isle In Wartime (Published 1992)" – NYTimes.com-এর মাধ্যমে।  এখানে তারিখের মান পরীক্ষা করুন: `|তারিখ=` (সাহায্য)
*চেঞ্জ অব হার্টের* -এর ২০০৯ সালের বসন্তকালীন সংস্করণের প্রচ্ছদ 
***চেঞ্জ অব হার্ট*** একটি ত্রৈমাসিক পথ পত্রিকা, যা ক্যানসাসের লরেন্সে প্রকাশিত এবং বিক্রি করা হয়। এটি ক্রেগ সুইটস ১৯৯৬ সালের শেষদিকে প্রতিষ্ঠা করেছিলেন।   যিনি বলেছেন যে, পথ পত্রিকা শুরু করার ধারণা তাঁকে গৃহহীন জাতীয় জোটের পরিচালক মাইকেল স্টুপস দিয়েছিলেন।   কাগজটি নর্থ আমেরিকান স্ট্রিট নিউজপেপার অ্যাসোসিয়েশন (এনএএসএনএ)-এন সদস্য,  এবং কানসাসের একমাত্র পথ পত্রিকা। 

বেশিরভাগ পথ পত্রিকার মতো, এটি বেশিরভাগ গৃহহীন দ্বারা রচিত এবং গৃহহীন বিক্রেতাদের দ্বারা বিক্রি করা হয়; এটি এথিক্স এবং এক্সিলেন্স ইন জার্নালিজম ফাউন্ডেশনের অনুদান দ্বারা সমর্থিত হয়েছে।  কাগজে সাধারণত গৃহহীন সম্প্রদায়ের সাথে সম্পর্কিত সংবাদ এবং ঘটনাগুলির কভারেজ অন্তর্ভুক্ত থাকে; গৃহহীনদের দ্বারা সম্পাদিত সম্পাদকীয়, কবিতা, গল্প এবং শিল্পকর্ম; গৃহহীনদের জন্য সংস্থানগুলির একটি ডিরেক্টরি, যাতে গৃহহীন নয় এমন পাঠকরা গৃহহীন সম্প্রদায়কে সহায়তা করতে পারে। 

কাগজটি প্রতি প্রান্তিকের প্রায় ১২০০ পাঠক রয়েছে বলে দাবি করে।   ১৯৯৯ সালে এনএএসএনএ কর্তৃক এই কাগজটির নাম দেওয়া হয়েছিল "বেস্ট নিউ স্ট্রিট নিউজপেপার ইন নর্থ আমেরিকা"। সেই সময় কাগজটি ছিল এক পাতার উভয় পৃষ্ঠা ছাপানো এবং স্থানীয় গীর্জার ফটোকপিয়ারগুলি ব্যবহার করে প্রকাশিত; আজ এটি ১০ পাতার এবং এর নিজস্ব কর্মী এবং কম্পিউটার রয়েছে।

আরো দেখুন
---------

* পথ পত্রিকার তালিকা

তথ্যসূত্র
---------

1. 1 2 3  Condron, Courtney (২৩ আগস্ট ২০০৭)। "Lawrence Streetpaper receives grant"। *University Daily Kansan*। ২০০৮-১২-০১ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০০৯।
2. ↑  Giles Bruce (মে ২, ২০১৪)। "In Lawrence, paper aims to change view of homeless"। *The Wichita Eagle*। ২০১৪-০৫-০৩ তারিখে মূল থেকে আর্কাইভ করা। সংগ্রহের তারিখ ২০১৪-০৫-০২।
3. 1 2 3  Roy, M.G. (৭ ডিসেম্বর ২০০৬)। "Sweets on the Street: Change of Heart, Lawrence's homeless newspaper is ten years old this year"। *The Lawrencian*। ২ মে ২০১৩ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০০৯।
4. 1 2  Sweets, Craig (১৩ ফেব্রুয়ারি ২০০৯)। ""Change of Heart" streetpaper"। Coalition for Homeless Concerns – Lawrence, Kansas। ৫ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৮ মার্চ ২০০৯।
5. ↑  "Kansas members"। North American Street Newspaper Association। সংগ্রহের তারিখ ৮ মার্চ ২০০৯। [*স্থায়ীভাবে অকার্যকর সংযোগ*]
**প্যাট লোথার**(১৯৩৫-১৯৭৫) একজন কানাডীয় কবি তাঁর জন্ম ভ্যাঙ্কুভারে।১৯৭৫ সালে মাত্র চল্লিশ বছর বয়সে তিনি খুন হন । মৃত্যু পর্যন্ত মাত্র চারটি কাব্যগ্রন্থ প্রকাশিত হয়েছিল এই দুর্ভাগা কবির। মৃত্যুর বছরখানেক আগে লিগ অব কানাডিয়ান পোয়েটস-এর সহসভাপতি নির্বাচিত হন প্যাট।

জীবন
----

প্যাট লোথার মাত্র ষোলো বছর বয়সেই পড়াশোনা ত্যাগ করেন এবং উপার্জনে যুক্ত হন। ১৮ বছর বয়সেই প্রথমবার বিয়ে করেন, ১৯ বছর বয়সেই প্রথম সন্তানের মা হন। ২১ বছর বয়সেই তিনি দ্বিতীয় সন্তান প্রসব করেন। ২৪ বছর বয়সে প্রথম স্বামীর সঙ্গে প্যাটের বিচ্ছেদ ঘটে। ২৮ বছর বয়সে রয় লোথারের সঙ্গে তাঁর বিয়ে হয়। ভ্যাঙ্কুভারের কবি প্যাট লোথার খুন হন ১৯৭৫ সালে, মাত্র চল্লিশ বছর বয়সে। ১৯৭৪ সালে প্যাট কাব্যজগতে প্রতিষ্ঠার দোরগোড়ায় পৌঁছেছেন। এ সময় অক্সফোর্ড বিশ্ববিদ্যালয় প্রেসে তিনি ‘অ্যা স্টোন ডায়েরি’র পাণ্ডুলিপি পাঠিয়েছেন এবং সেটা গৃহীত হয়েছে। এরপর দেখতে পাই তিনি ইউনিভার্সিটি অব ব্রিটিশ কলম্বিয়াতে খণ্ড কালীনভাবে ক্রিয়েটিভ রাইটিং শেখাচ্ছেন। ১৯৭৫-এর জুলাইতে প্রিন্স অ্যাডওয়ার্ড আইল্যান্ড বা পিইআইতে গেলেন কবিতা উৎসবে। সেপ্টেম্বরের ২৭ তারিখে আরেক জায়গায় কবিতা পড়বেন বলে নির্ধারিত হয়েছিল। এবং এর ঠিক আগে আগেই ভ্যাঙ্কুভারের ফারি ক্রিকে তাঁর মৃতদেহ আবিষ্কৃত হয়। 
হত্যাকারী হিসেবে রয়কে পুলিশ গ্রেপ্তার করার পর পুরো পরিবারকে ভাড়া বাড়িতে গিয়ে উঠতে হয় এবং বাসা বদলের কারণে অনেক লেখালিখি নষ্ট হয়ে যায়। ১৯৭৭ সালের ২২ এপ্রিল স্ত্রী হত্যার দায়ে রয়ের যাবজ্জীবন কারাদণ্ড হয়। ১৯৮৫ সালের ১৪ জুলাই কারাগারে রয় লোথার মৃত্যুবরণ করেন।

গ্রন্থপঞ্জি
-----------

### কাব্যগ্রন্থ

* *দ্য ডিফিকাল্ট ফ্লাওয়ারিং* (১৯৬৮)
* *দ্য এইজ অব বার্ড* (১৯৭২)
* *মিল্ক স্টোন* (১৯৭৪)

পাণ্ডুলিপি
----------

জীবদ্দশাতেই প্যাট অনেকগুলো পাণ্ডুলিপি হারিয়েছেন বলে জানিয়েছেন টোবি ব্রুকস ২০০০ সালে প্রকাশিত তাঁর গ্রন্থ ‘Pat Lowther’s Continent : Life and Works’এর মুখবন্ধে। প্যাট নিহত হওয়ার পর স্বামী রয় লোথার নিজেই আরও অনেকগুলোকে ধ্বংস করেছেন।

প্যাট লোথারের জীবন নিয়ে বই
---------------------------

ক্যারল শীল্ডস-এর উপন্যাস ‘সোয়ান’ (১৯৮৭) প্রয়াত এই কবির জীবনকে আশ্রয় করে মূল্যবান এক উপন্যাস।

বহিঃসংযোগ
---------

*কানাডীয় সাহিত্য: বিচ্ছিন্ন ভাবনা*, সুব্রত কুমার দাস  ঢাকা, ২০১৯, ISBN 978-984-504=317-5

তথ্যসূত্র
---------

1. ↑  "কানাডার অকালপ্রয়াত কবি প্যাট লোথার"। *northamerica.prothomalo.com*। [*স্থায়ীভাবে অকার্যকর সংযোগ*]
**মো: জাহিদ আহসান রাসেল** (জন্ম: ১ জানুয়ারী, ১৯৭৮) বাংলাদেশের গাজীপুর-২ আসনের সংসদ সদস্য। তিনি ২০০৯, ২০১৪,২০১৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।

জন্ম ও শিক্ষাজীবন
-----------------

তিনি গাজীপুর মহানগরের টঙ্গী থানার অর্ন্তগত নোয়াগাঁও এলাকায় জন্মগ্রহণ করেন। জাহিদ আহসান রাসেলের পৈতৃক বাড়ি গাজীপুর জেলার গাজীপুর সদর উপজেলার হায়দরাবাদ গ্রামে। তার বাবা জনাব শহীদ আলহাজ্ব আহসানউল্লাহ মাস্টার এবং মাতা ফরিদা আহসান। ১ ফেব্রুয়ারি, ২০০২ সালে তিনি খাদিজা রাসেল-কে বিয়ে করেন। তিনি বিএসএস ডিগ্রিধারী, বর্তমানে লন্ডনে ঊলভারহ্যাম্পটন বিশ্ববিদ্যালয়ে এলএলবি অনার্স কোর্সে অধ্যায়নরত।

কর্মজীবন
--------

পেশার ব্যবসায়ী জাহিদ আহসান রাসেল রাজনীতির সঙ্গে সক্রিয় ভাবে যুক্ত আছেন। ২৯ ডিসেম্বর,২০০৮ তারিখের নবম জাতীয় সংসদ নির্বাচনে বাংলাদেশ আওয়ামী লীগের মনোনয়নে দ্বিতীয় বারের মত বাংলাদেশের ২য় সর্বোচ্চ ভোটে সংসদ সদস্য নির্বাচিত হয়েছেন। ৫ জানুয়ারি,২০১৪ তারিখের দশম জাতীয় সংসদ নির্বাচনে তৃতীয়বারের মতো সংসদ সদস্য নির্বাচিত হয়েছেন। তিনি একাদশ জাতীয় সংসদ নির্বাচনে চতুর্থ বারের মত সংসদ সদস্য নির্বাচিত হয়ে বর্তমানে তিনি বাংলাদেশ সরকারের যুব ও ক্রীড়া মন্ত্রণালয়ের মাননীয় প্রতিমন্ত্রীর দায়িত্ব পালন করছেন।

তথ্যসূত্র
---------

1. ↑  গাজীপুর-২, মো: জাহিদ আহসান রাসেল। "Constituency 195\_10th\_Bn"। *www.parliament.gov.bd*। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৪।
2. 1 2  "মাননীয় প্রতিমন্ত্রী, যুব ও ক্রীড়া মন্ত্রণালয়"। *যুব ও ক্রীড়া মন্ত্রণালয়, বাংলাদেশ সরকার*। ২০১৯-১০-২৭। সংগ্রহের তারিখ ২০১৯-১০-২৭।

বহিঃসংযোগ
---------

* ১০ম জাতীয় সংসদের নির্বাচিত সংসদ সদস্যদের তালিকা  ওয়েব্যাক মেশিনে আর্কাইভকৃত ৯ মে ২০২০ তারিখে
**সরফুদ্দিন আহমেদ ঝন্টু** (১৯৫২ - ২৫ ফেব্রুয়ারি ২০১৮) তিনি বাংলাদেশ আওয়ামীলীগের রাজনীতিবিদ এবং রংপুর-১ আসনের প্রতিনিধিত্বকারী সাবেক জাতীয় সংসদ সদস্য ছিলেন। তিনি ২০১২-২০১৭ চলাকালীন রংপুর সিটি কর্পোরেশনের প্রথম মেয়র হিসাবেও দায়িত্ব পালন করেছিলেন।

জন্ম ও শিক্ষাজীবন
-----------------

সরফুদ্দিন আহমেদ ঝন্টু তিনি ১৯৫২ সালের ৭ জুলাই রংপুরের ইজ্ঞিনিয়ার পাড়ায় মুসলিম পরিবারে জন্ম গ্রহণ করেন। পিতা- মৃত: মহিউদ্দীন আহমেদ, মাতা-মৃত জোবেদা খাতুন। ১৯৬৭ সালে রংপুর জিলা স্কুল থেকে দুটি
বিষয়ে উপর স্টার মার্ক নিয়ে মেট্রিক প্রথম বিভাগে উত্তীর্ণ হন এবং প্রথম বিভাগে এইচ এস সি পাশ করেন ও রংপুর সরকারী কলেজ থেকে বি কম পাশ করেন।

রাজনৈতিক জীবন
-------------

সরফুদ্দিন আহমেদ ঝন্টু, রংপুর সিটি কর্পোরেশনের (দশম সিটি কর্পোরেশন) প্রথম নির্বাচিত মেয়র। সরফুদ্দিন আহমেদ ঝন্টু '৮০ দশকের শুরু থেকে রাজনীতিতে জড়িত। তার দীর্ঘ রাজনীতি জীবনে তিনি ধীরে ধীরে মাঠ পর্যায় থেকে ১৯৮৭ সালে প্রথম উপজেলা নির্বাচনে অংশগ্রহণ করে প্রথম উপজেলা চেয়ারম্যান নির্বাচিত হন এবং ১৯৮৭ সাল থেকে ১৯৯১ সাল পর্যন্ত দায়িত্ব পালন করেন। এরপর ১৯৯২ সাল থেকে ১৯৯৮ সাল পর্যন্ত রংপুর পৌরসভা চেয়ারম্যান নির্বাচিত হন। ১৯৯৬ সালে জাতীয় নির্বাচনে অংশ গ্রহণ করেন এবং সংসদ সদস্য নির্বাচিত হন।  ২০১২ সালের শেষের দিকে রংপুর সিটি কর্পোরেশর প্রথম নির্বাচনে অংশ গ্রহণ করেন এবং যথাক্রমে দেশের এই দশম সিটি কর্পোরেশনের প্রথম মেয়র নির্বাচিত হন।

মুক্তি বাহিনী
-------------

সরফুদ্দিন আহমেদ ঝন্টু ১৯৭১ সালে বাংলাদেশের স্বাধীনতা যুদ্ধে অংশগ্রহণ করেন।

মৃত্যু
------

ঝন্টু ২৫ ফেব্রুয়ারি ২০১৮ তারিখে ঢাকা, বাংলাদেশের ল্যাবএইড হাসপাতালে মারা যান।

তথ্যসূত্র
---------

1. ↑  "Ex-Rangpur city mayor Jhantu dies at age 66"। *bdnews24.com*। সংগ্রহের তারিখ ১২ অক্টোবর ২০১৯।
2. ↑  "JP wins big in bastion"। *The Daily Star* (ইংরেজি ভাষায়)। ২০১৭-১২-২২। সংগ্রহের তারিখ ২০২০-০৩-০২।
3. ↑  "Parliament Election Result of 1991,1996,2001 Bangladesh Election Information and Statistics"। *Vote Monitor Networks*। ২৪ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৮।
4. ↑  "Ex-mayor of Rangpur city Jhantu dies"। *The Daily Star* (ইংরেজি ভাষায়)। ২৫ ফেব্রুয়ারি ২০১৮। সংগ্রহের তারিখ ১২ অক্টোবর ২০১৯।
5. ↑  "Rangpur city ex-mayor Jhantu passes away"। *Daily Sun* (ইংরেজি ভাষায়)। ১২ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১২ অক্টোবর ২০১৯।
একই নামের অন্যান্য ব্যক্তির জন্য আবদুল মজিদ (দ্ব্যর্থতা নিরসন) দেখুন।

**আবদুল মজিদ** (অজানা - ২০ এপ্রিল ২০১৯) ছিলেন একজন বাংলাদেশি রাজনীতিবিদ, মুক্তিযোদ্ধা, আইনজীবী ও শিক্ষাবিদ। তিনি সুনামগঞ্জ-৫ আসনের সংসদ সদস্য ছিলেন।

কর্মজীবন
--------

আবদুল মজিদ ১৯৮০ সালে দোয়ারাবাজার মডেল উচ্চ বিদ্যালয়ের প্রতিষ্ঠাতা প্রধান শিক্ষক হিসেবে যোগদান করেন এবং ১০ বছর শিক্ষকতা করেন। ১৯৮৯ সালে তিনি আইন পেশায়ও জড়িত হন। ২০০৯ সাল থেকে ৫ বছর তিনি সুনামগঞ্জ জজকোর্টের কৌঁসুলির (পিপি) দায়িত্ব পালন করেন।

### মুক্তিযুদ্ধে অবদান

আবদুল মজিদ ১৯৭১ সালে বাংলাদেশের স্বাধীনতা যুদ্ধ শুরু হলে তিনি মুক্তিযুদ্ধে অংশগ্রহণ করেন।

### রাজনৈতিক জীবন

আবদুল মজিদ সুনামগঞ্জ জেলার প্রতিষ্ঠাকালীন জেলা পরিষদ সদস্য ছিলেন।

তিনি ১৯৯১ সালের পঞ্চম জাতীয় সংসদ নির্বাচনে সুনামগঞ্জ-৫ আসন থেকে জাতীয় পার্টির প্রার্থী হিসেবে সংসদ সদস্য নির্বাচিত হন।

তিনি ১৯৯৬ সালে সমৃদ্ধ বাংলাদেশ আন্দোলন দলে যোগ দিয়ে ১২ জুন ১৯৯৬ সালের সপ্তম জাতীয় সংসদ নির্বাচনে সুনামগঞ্জ-৫ আসন থেকে পরাজিত হন।

২০০১ সালের অষ্টম জাতীয় সংসদ নির্বাচনে তিনি জাতীয় পার্টির নেতৃত্বাধীন ইসলামী জাতীয় ঐক্য ফ্রন্টের প্রার্থী হিসেবে সুনামগঞ্জ-৫ আসন থেকে পরাজিত হন।

২০০৯ সাল থেকে সুনামগঞ্জ জেলা জাতীয় পার্টির সভাপতি হিসেবে নির্বাচিত হন। এর পূর্বে তিনি ভারপ্রাপ্ত সভাপতি হিসেবে দায়িত্ব পালন করেছেন।

মৃত্যু
------

আবদুল মজিদ শ্বাসকষ্টজনিত আইএলডি রোগের ফলে ২০ এপ্রিল ২০১৯ সালে সিলেট এম.এ.জি. ওসমানী মেডিকেল কলেজ ও হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র
---------

1. ↑  "আবদুল মজিদ (সুনামগঞ্জ)"। *প্রথম আলো*। সংগ্রহের তারিখ ২০১৯-১১-০৮।
2. 1 2 3 4 5  "সাবেক এমপি আবদুল মজিদ আর নেই"। *যুগান্তর*। সংগ্রহের তারিখ ২০ এপ্রিল ২০১৯।
3. ↑  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
4. ↑  "সুনামগঞ্জে আওয়ামী লীগের দুর্গে হানা দিতে চায় বিএনপি নেতৃত্বাধীন জোট"। *archive1.ittefaq.com.bd*। ২০১৯-১১-০২ তারিখে মূল থেকে আর্কাইভ করা। সংগ্রহের তারিখ ২০১৯-১১-০৮।
Streets of Strasbourg
১৫১৮ এর নৃত্য প্লেগ বা ১৫১৮ এর নৃত্য মহামারী ছিল জনসাধারণের মধ্যে এক ধরনের নাচের বাতিক যা স্ট্র‍্যাসবার্গের অ্যালসেসে সংঘটিত হয় পবিত্র রোমান সাম্রাজ্যে ১৫১৮ সালের জুলাই মাস থেকে সেপ্টেম্বর মাস পর্যন্ত। পঞ্চাশ থেকে চারশত জনের মত মানুষ সপ্তাহ ধরে নাচানাচিতে লিপ্ত ছিল।

ঘটনাসমূহ
--------

১৫১৮ সালের জুলাই মাসে মহামারির প্রাদুর্ভাব ঘটে যখন স্ট্রাসবার্গের রাস্তায় একজন মহিলা আন্তরিকভাবে নাচতে থাকেন। সেপ্টেম্বরের দিকে মহামারীর প্রাদুর্ভাব কমতে শুরু করে।

ঐতিহাসিক কাগজপত্র, যেমন চিকিৎসকদের নোট, খ্রিস্টান ধর্মোপদেশ, স্থানীয় এবং আঞ্চলিক ইতিহাস এবং স্ট্র‍্যাসবার্গ সিটি কাউন্সিলের নোটসমূহ থেকে এটা পরিষ্কার জানা গিয়েছে যে, এ রোগে আক্রান্ত ব্যক্তিরা নেচেছিলেন। জানা যায়নি কেন। বিভিন্ন ঐতিহাসিক উৎস হতে জানা যায় যে একজন মহিলা স্ট্র‍্যাসবার্গের রাস্তায় নাচ শুরু করার পর থেকে মহামারীটির প্রাদুর্ভাব হয়। মহিলাটির নাচ এতটাই দীর্ঘসাময়িক ছিল যে এটি স্ট্র‍্যাসবার্গের ম্যাজিস্ট্রেট এবং বিশপের দৃষ্টি আকর্ষণ করে এবং অবশেষে কয়েকজন চিকিৎসক তার নৃত্যে হস্তক্ষেপ করেন এবং তাকে হাসপাতালে নিয়ে যান। 

এ ধরনের মহামারীর সাথে সাদৃশ্যপূর্ণ ঘটনা মধ্যযুগেও ঘটেছে। যেমন ১১ শতকে স্যাক্সোনির কোলবিগে উক্ত ঘটনা ঘটেছিল এবং ধারণা করা হয়েছিল শয়তান ভর করায় অথবা ঐশ্বরিক রায়ের ফলে এমনটা ঘটেছে।  In 15th century Apulia, Italy,১৫ শতকে ইতালির আপুলিয়ায় টারান্টুলা (এক প্রকার বিষাক্ত মাকড়শা) এর কামড়ে বিষের প্রভাবে একজন মহিলা খিঁচুনি দিয়ে নাচা শুরু করেন। এক্ষেত্রে বিষের প্রভাব কমানোর একমাত্র উপায় হচ্ছে "শিমি" (এক ধরনের শরীর দোলানোর নাচ) এবং সঠিক বাজনার ব্যবহার; জার্মান পন্ডিত আথানশিয়াস কার্সারের মত পন্ডিতেরা নিরাময়ের এই পন্থাকে সমর্থন জানিয়েছেন। 

শয়তানের ভর করা এবং অতিরিক্ত উত্তপ্ত রক্ত প্রসঙ্গে সমসাময়িক বর্ণনাঃ

তথ্যসূত্র
---------

1. 1 2  Viegas, Jennifer (১ আগস্ট ২০০৮)। "'Dancing Plague' and Other Odd Afflictions Explained"। *Discovery News*। Discovery Communications। ১৩ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৬ মে ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Midelfort, H. C. Erik (১৯৯৯)। *A History of Madness in Sixteenth-century Germany* (ইংরেজি ভাষায়)। Stanford University Press। পৃষ্ঠা 33। আইএসবিএন 978-0-8047-4169-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Miller (2017), পৃ. 149–164
4. ↑  Soth, Amelia (২০১৯-০১-১০)। "When Dancing Plagues Struck Medieval Europe"। *JSTOR Daily* (ইংরেজি ভাষায়)। সংগ্রহের তারিখ ২০২১-০৩-২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Gloyne, Howard F. (মার্চ ১৯৫০)। "TARANTISM: Mass Hysterical Reaction to Spider Bite in the Middle Ages"। *American Imago*। **7** (1): 29–42। আইএসএসএন 0065-860X। জেস্টোর 26301236। পিএমআইডি 15413592। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**অতুল্য ঘোষ** (২৮ আগস্ট ১৯০৪ – ১৮ এপ্রিল ১৯৮৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, ভারতীয় জাতীয় কংগ্রেসের নেতা, লোকসভার প্রাক্তন সদস্য। তিনি হিজলি বন্দি নিবাসে রাজবন্দীরূপে ছিলেন।

জন্ম ও পারিবারিক পরিচিতি
------------------------

অতুল্য ঘোষের জন্ম বৃটিশ ভারতের কলকাতায় পাথুরিয়াঘাটায়। পিতা কার্তিকচন্দ্র ঘোষ এবং মাতা হেমহরিণী দেবী। ঘোষ পরিবারের আদি নিবাস ছিল অবিভক্ত বাংলার হুগলি জেলার হরিদাস উন্নয়ন ব্লকের জেজুয়া গ্রামে। মাত্র এগারো বৎসর বয়সে পিতার মৃত্যু হলে তিনি মাতুলালয়ে মাতামহ বিশিষ্ট বাঙালি কবি ও সাহিত্য সমালোচক অক্ষয়চন্দ্র সরকারের কাছে প্রতিপালিত হন। মাতুলালয়ে মাতামহের কাছে তৎকালীন সামাজিক, রাজনৈতিক ও সাহিত্য জগতের বহু জ্যোতিষ্কের আনাগোনা ছিল। চাক্ষুষ করেছেন "লাল-বাল-পাল"এর লালা লাজপত রায়, বাল গঙ্গাধর তিলক, বিপিনচন্দ্র পাল, রামেন্দ্রসুন্দর ত্রিবেদী, সুরেশচন্দ্র সমাজপতি, দীনেশচন্দ্র সেন, ব্রহ্মবান্ধব উপাধ্যায় প্রমুখকে।

রাজনৈতিক জীবন
-------------

প্রথা অনুসারে তিনি কোন স্কুলে ভর্তি হন নি, কিন্তু নামকরা শিক্ষকের ব্যক্তিগত তত্ত্বাবধানে পড়াশোনা করেন। কিন্তু পনের-ষোল বৎসর বয়স থেকেই তিনি কলকাতার বাড়ির সংলগ্ন কলকাতার কংগ্রেস অফিসে নিয়মিত যাতায়াত শুরু করেন। প্রথমে কলকাতা ও পরে হুগলি জেলা কংগ্রেসের সদস্য হন। ১৯২১ খ্রিস্টাব্দে গান্ধীজির অসহযোগ আন্দোলনে যোগ দেন। ১৯৩০ খ্রিস্টাব্দে মেদিনীপুরে পুলিশ-হত্যা মামলায় ধরা পড়েন,কিন্তু প্রমাণাভাবে মুক্তি পান।

তথ্যসূত্র
---------

1. ↑  পতি, ভাস্করব্রত (২২ ডিসেম্বর ২০১৬)। "দেশের প্রথম মহিলা জেল এখন আই আই টি'র গুদামঘর!"। *গণশক্তি ডট কম*। কলকাতা। ২০২২-০২-১৬ তারিখে মূল থেকে আর্কাইভ করা। সংগ্রহের তারিখ ২০১৬-১২-২২।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
কোনো সমাজে **ট্যাবু** (taboo) হল একটি অন্তর্নিহিত নিষেধ বা ধর্মীয় বা সামাজিক বেড়াজাল অতিক্রম বা কোনো কিছুর বিরুদ্ধে নিরুৎসাহিত সাংস্কৃতিক অনুভূতি, যা খুবই বিপদজনক বা বীভৎস, বা সম্ভবত সাধারণ মানুষের কাছে অত্যন্ত পবিত্র বা অপবিত্র বিবেচনাবোধ। কার্যত সকল সমাজে এ ধরনের নিষেধাজ্ঞা বর্তমান রয়েছে, রাষ্ট্র এবং সমাজভেদে ট্যাবুর ভিন্নতা দেখা যায়।

উৎপত্তি
-------

ইংরেজি ট্যাবু শব্দটি টোঙ্গান টাপু বা ফিজীও টাবু শব্দ থেকে এসেছে, যার অর্থ নিষিদ্ধ, অননুমোদিত। ১৭৭৭ সাল থেকে এটি ইংরেজি ভাষায় ব্যবহৃত হচ্ছে, যখন ব্রিটিশ এক্সপ্লোরার জেমস কুক টোঙ্গা পরিদর্শন করেছিলেন এবং ট্যাবুর টোঙ্গান ব্যবহার ছিল কোন জিনিস খাওয়া বা ব্যবহার করা নিষিদ্ধ।

উদাহরণ
------

Woodcut showing 12 people holding various human body parts carousing around an open bonfire where human body parts, suspended on a sling, are cooking.Cannibalism, Brazil. Engraving by Theodor de Bry for Hans Staden's account of his 1557 captivity.
সিগমুন্ড ফ্রয়েড কল্পনা করেছিল যে, সমাজ গঠিত হওয়ার শুরুর দিকে অজাচার ও পিতৃহত্যা দুটি ছিল সার্বজনীন ট্যাবু। যাহোক, যদিও নরমাংশ ভোজন, দলগত হত্যাকাণ্ড এবং অজাচার অধিকাংশ সমাজে ট্যাবু, তবুও প্রাচীন রোমান মিশরে ভাই ও বোনের মধ্যে বিবাহ সংঘটিত হয়েছে।

তথ্যসূত্র
---------

1. ↑  *Encyclopædia Britannica Online*. "Taboo." Encyclopædia Britannica Inc. 2012. Retrieved 21 Mar. 2012

বহিঃসংযোগ
---------

* বাংলাপিডিয়ায় *ট্যাবু* উইকিউপাত্তে এটি সম্পাদনা করুন
**"পৃথিবীর সড়ক সংযোগস্থল"**
**টাইম্‌স স্কয়ার** মার্কিন যুক্তরাষ্ট্রের নিউ ইয়র্ক শহরের কেন্দ্রস্থলে ম্যানহাটনে অবস্থিত একটি সড়ক চত্বর। টাইমস স্কয়ার নিয় ইয়র্ক শহরের অন্যতম প্রধান বাণিজ্যিক এলকা। একে 'পৃথিবীর সড়ক সংযোগস্থল' বলা হয়। এটি বিশ্বের অন্যতম ব্যস্ত পথচারী সংযোগস্থল এবং বিশ্ব বিনোদন শিল্পের অন্যতম প্রধান কেন্দ্র। ট্রাভেল+লেইজার ম্যাগাজিন টাইমস স্কয়ারকে বিশ্বের সবচেয়ে বেশি পরিদৃষ্ট পর্যটন স্থল হিসেবে অভিহিত করেছে। প্রতিদিন প্রায় ৩ লক্ষ মানুষ টাইমস স্কয়ার দিয়ে যাতায়াত করে। এই এলাকাটি রঙ-বেরঙের বৈদ্যুতিক আলোকসজ্জ্বা ও প্রোজ্জ্বল সাইনবোর্ডের কারণে বিখ্যাত। প্রতিবছর এখানে জাঁক জমকের সাথে খ্রিস্টীয় নববর্ষ উদযাপিত হয়ে থাকে।

অবস্থান
-------

টাইম্‌স স্কয়ারের অবস্থান ম্যানহাটানের মধ্যবর্তী অংশের পশ্চিম দিকে। এর সীমানা হলো পূর্বে ৬ষ্ঠ অ্যাভিনিউ, পশ্চিমে ৮ম অ্যাভিনিউ, উত্তরে হলো পশ্চিম ৫৩তম স্ট্রিট, এবং দক্ষিণে হলো পশ্চিম ৪০তম স্ট্রিট।

বহিঃসংযোগ
---------

উইকিপিডিয়ার সহপ্রকল্পে**টাইমস স্কয়ার*** উইকিঅভিধান হতে সংজ্ঞা
* কমন্স হতে মিডিয়া
* উইকিসংবাদ হতে সংবাদ

* The Times Square Alliance
* Times Square 360 Panorama
* Times Square Arts Center  ওয়েব্যাক মেশিনে আর্কাইভকৃত ২৭ জুন ২০১৯ তারিখে
**উইলিয়াম মরিস ব্রাউন**
(১৯১০-১৯৭৫) ফৌজদারহাট ক্যাডেট কলেজের প্রথম অধ্যক্ষ ছিলেন, যেটি বাংলাদেশের ১২ টি ক্যাডেট কলেজের মধ্যে অন্যতম। তিনি তখন নিউজিল্যান্ড আর্মি এর অবসরপ্রাপ্ত ল্যাফটেনেন্ট কর্নেল ছিলেন।

প্রাথমিক জীবন
-------------

১৯১০ সালে তিনি জন্মগ্রহণ করেন; ওয়াইকাটো প্রদেশে তিনি তার বিদ্যালয়ের দিনগুলো পার করেছেন। অকল্যান্ড শিক্ষক প্রশিক্ষণ কেন্দ্র থেকে ১৯৩০ সালে প্রশিক্ষণ এবং অকল্যান্ড বিশ্ববিদ্যালয় কলেজ হতে ডিগ্রি অর্জন করে তিনি সেখানে অনেক বিদ্যালয় ও কলেজে নিয়োজিত ছিলেন। ১৯৩১ সালে তিনি প্রথম অকল্যান্ড রেজিমেন্টে যোগ দেন। যুদ্ধের সময় তিনি রয়েল বিমান বাহীনির স্কোয়ারড্রন লিডার ছিলেন এবং পরে নিউজিল্যান্ড আর্মির ছিলেন। এরপর তিনি কিংস কলেজ হতে ভূগোলের ওপর অনার্স ডিগ্রি অর্জন করেন। তিনি স্কট পোলার গবেষণা ইন্সটিটিউট এ পর্বত, বরফ, তুষার ইত্যাদির উপর গবেষণা করেন। ১৯৫০ এর দশকে তিনি আবারো অধ্যাপনায় ফিরে আসেন সেনাবাহীনিতে যোগ দেওয়ার আগ পর্যন্ত।

মরিস ব্রাউন রয়েল ভৌগোলিক সংঘের সদস্য ছিলেন। তিনি একবার বলেছিলেন শুধু মাউন্ট এভারেস্টে ওঠার জন্যই তিনি এর সদস্য হয়েছিলেন।

চাকুরি জীবনে বিভিন্ন পদ
-----------------------

তিনি নিউজিল্যান্ডের হয়ে ইউ এন এ কাজ করেছিলেন। কাশ্মির এ ইউনিমজিপ এর হয়ে কাজ করেছেন। এরপর মধ্য প্রাচ্যে কিছু বছর কাটিয়ে ১৯৫৮ সালে তিনি ফৌজদারহাট ক্যাডেট কলেজ এ যোগ দেন।

ক্যাডেট কলেজে প্রবেশ
--------------------

সাত বছর তিনি ফৌজদারহাট ক্যাডেট কলেজ এ নিয়োজিত ছিলেন। তার সময়ে কলেজটি অনেকদূর অগ্রসিত হয়েছিল এবং বাংলাদেশে ক্যাডেট কলেজ শিক্ষা পদ্ধতির অনেক উন্নতি হয়েছিল। কর্ণেল মরিস ব্রাউনের নীতিবাক্য ছিল "তোমার দেশকে ভালোবাসো, সত্যি কথা বল এবং সময়ের মূল্য দাও"। তার সহধর্মিণী জনাবা ব্রাউন তাকে ক্যাডেট কলেজের অনেক কাজে সহযোগিতা করেছেন।

আরো দেখুন
---------

* ফৌজদারহাট ক্যাডেট কলেজ
* বাংলাদেশে ক্যাডেট কলেজসমূহ
* নিউজিল্যান্ড সেনাবাহীনি

তথ্যসূত্র
---------

1. ↑
**সেনবাগ সরকারি পাইলট উচ্চ বিদ্যালয়** কুমিল্লা শিক্ষা বোর্ডের অধীন নোয়াখালী জেলার সেনবাগ থানার একটি প্রসিদ্ধ শিক্ষা প্রতিষ্ঠান।

ইতিহাস
------

বিদ্যালয়টি ১৯৩৯ মতান্তরে ১৯৪১ সালে সর্বপ্রথম মাইনর স্কুল থেকে হাই-স্কুল হিসাবে আত্মপ্রকাশ করে। ১৯৩৯ মতান্তরে ১৯৪১ সাল থেকে একাধারে প্রতিষ্ঠাতা, শিক্ষাবিদ, এবং খ্যাতিমান শিক্ষক জনাব মরহুম হাবিব উল্লাহ চৌধুরী নিজে উদ্যোগী হয়ে স্কুলটি প্রতিষ্ঠা করেন এবং স্কুল এর দায়িত্বভার হাতে নেন। সাবেক রাষ্ট্রপতি হুসেইন মুহাম্মদ এরশাদ সেনবাগ ভ্রমণকালে বিদ্যালয়টির সরকারীকরণের ঘোষনা দেন এবং ১৯৮৮ সালে স্কুলটির সরকারীকরণ হয়। বিদ্যালয়টির এড্যুকেশনাল ইন্সটিটিউশন আইডেন্টিফিকেশন (EIIN) নাম্বার হলো ১০৭৪৭৪। এটি একটি বালক বিদ্যালয় এবং বাংলা মাধ্যমে বিজ্ঞান, মানবিক এবং ব্যবসায় শিক্ষা এই তিন বিভাগে পাঠদান করা হয়।

ভর্তি
-----

সাধারণত শিক্ষার্থীরা ষষ্ঠ শেণীতে ভর্তি হওয়ার সুযোগ লাভ করে। অত্যন্ত প্রতিযোগিতামূলক ভর্তি পরীক্ষার মধ্য দিয়ে যোগ্য ছাত্রদের নির্বাচিত করা হয়। ভর্তি পরীক্ষায় সহস্রাধিক শিক্ষার্থী অংশগ্রহণ করে। এই ভর্তি পরীক্ষা ডিসেম্বর মাসে অনুষ্ঠিত হয়।

ফলাফল
-----

সংঘ
---

* স্কাউট
* রেড ক্রিসেন্ট
* বিএনসিসি

পোশাক
-----

বিদ্যালয়ের শিক্ষার্থীরদের জন্য সাদা শার্ট, কালো প্যান্ট আবশ্যিক পোষাক হিসেবে গৃহিত হয়েছে।

অবকাঠামো
--------

বিদ্যালয়টিতে একটি ছয়তলা, একটি তিনতলা (নয় শ্রেণীকক্ষ বিশিষ্ট) , দুটি দোতলা (যার একটি বিজ্ঞান ভবন) ভবন রয়েছে। এছাড়াও একটি টিনশেড মসজিদ রয়েছে।
তাছাড়া বিশাল একটি খেলার মাঠ রয়েছে যেখানে শিক্ষার্থীরা খেলাধুলার পাশাপাশি বিভিন্ন প্রতিযোগিতায় অংশ নিতে পারে।

তথ্যসূত্র
---------

1. 1 2 3  "Senbag Govt. Pilot High School - Sohopathi | সহপাঠী" (ইংরেজি ভাষায়)। ২০১৭-০৭-০২। সংগ্রহের তারিখ ২০২২-০৮-২৭।
2. 1 2 3  "Senbag Government Pilot High School. | School | Noakhali"। *bd.top10place.com* (ইংরেজি ভাষায়)। সংগ্রহের তারিখ ২০২২-০৮-২৭।
3. ↑  yasna (২০২০-০৫-৩১)। "Senbag Govt. Pilot High School, Senbagh, Noakhali"। *wikiBDinfo* (ইংরেজি ভাষায়)। সংগ্রহের তারিখ ২০২২-০৮-২৭।
4. 1 2 3  "Senbag Government Pilot High School | Nagorik Seba"। *www.nagorikseba.com*। সংগ্রহের তারিখ ২০২২-০৮-২৭।
একই নামের অন্যান্য ব্যক্তির জন্য শাহাবুদ্দিন আহমেদ (দ্ব্যর্থতা নিরসন) দেখুন।

**শাহাব উদ্দিন** (জন্ম: ৩১ ডিসেম্বর ১৯৫৪) একজন বাংলাদেশি রাজনীতিবিদ এবং সাবেক পরিবেশ, বন ও জলবায়ু পরিবর্তন মন্ত্রী। দশম জাতীয় সংসদে তিনি হুইপ হিসেবে দায়িত্ব পালন করেন। তিনি মৌলভীবাজার-১ আসন থেকে সপ্তম, নবম, দশম, একাদশ এবং দ্বাদশ জাতীয় সংসদেবাংলাদেশ আওয়ামী লীগের মনোনয়নে সংসদ সদস্য নির্বাচিত হন।

প্রারম্ভিক জীবন
---------------

শাহাব ১৯৫৪ সালের ৩১ ডিসেম্বর মৌলভীবাজারের বড়লেখার পাখিয়ালা গ্রামে জন্মগ্রহণ করেন। তার পিতার নাম মোঃ আব্দুর রহিম ও মাতা আনোয়ারা বেগম। তিনি মুরারিচাঁদ কলেজ থেকে ১৯৭৫ সালে স্নাতক ডিগ্রি লাভ করেন।

রাজনৈতিক জীবন
-------------

শাহাব ১৯৯৬ সালের জুনে অনুষ্ঠিত সপ্তম জাতীয় সংসদ নির্বাচনে প্রথমবারেরমত আওয়ামী লীগের প্রার্থী হিসেবে মৌলভীবাজার-১ থেকে নির্বাচন করে বিজয়ী হন। সপ্তম জাতীয় সংসদে তিনি ডাক, তার ও টেলিযোগাযোগ মন্ত্রণালয় এবং পরিবেশ ও বন মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। ২০০১ সালে অষ্টম জাতীয় সংসদ নির্বাচনে তিনি প্রতিদ্বন্দ্বিতা করে পরাজতি হন। এরপর ২০০৮ সালে নবম জাতীয় সংসদ নির্বাচনে বিজয়ী হয়ে নবম সংসদে ভূমি মন্ত্রণালয় এবং প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেন।

২০১৪ সালে দশম জাতীয় সংসদে তিনি হুইপ হিসেবে এবং একইসাথে প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত সংসদীয় স্থায়ী কমিটি, জাতীয় সংসদের বিশেষ অধিকার কমিটি, বাংলাদেশ এ্যাসোসিয়েশন্স অব পার্লামেন্টারিয়ান অন পপুলেশন এ্যান্ড ডেভলপমেন্ট (বিএপিপিডি), নিরাপদ মাতৃত্ব ও মাতৃস্বাস্থ্যের উন্নয়ন বিষয়ক সাব-কমিটির সদস্য হিসেবে দায়িত্ব পালন করেন। ২০১৮ সালে একাদশ জাতীয় সংসদ নির্বাচনে একই আসন থেকে বিজয়ী হয়ে শেখ হাসিনার চতুর্থ মন্ত্রিসভায় পরিবেশ, বন ও জলবায়ু পরিবর্তন মন্ত্রীর দায়িত্ব পান।

ব্যক্তিগত জীবন
--------------

শাহাব ব্যক্তিগত জীবনে বেগম শিরিন আক্তারের সাথে বিবাহ বন্ধনে আবদ্ধ হন। এই দম্পতির দুই পুত্র ও দুই কন্যা সন্তান রয়েছে।

তথ্যসূত্র
---------

1. ↑  "Constituency 235\_10th\_Bn"। *www.parliament.gov.bd*। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৮।
2. ↑  *বাংলাদেশ গেজেট : অতিরিক্ত সংখ্যা* (পিডিএফ)। ঢাকা: নির্বাচন কমিশন, বাংলাদেশ। ৮ জানুয়ারি ২০১৪। পৃষ্ঠা ২২৫। ২৪ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১ মার্চ ২০১৮।
3. 1 2 3 4 5  "মাননীয় মন্ত্রী"। *পরিবেশ, বন ও জলবায়ু পরিবর্তন মন্ত্রণালয়*। সংগ্রহের তারিখ ১৫ জানুয়ারি ২০২০।
4. 1 2  "শাহাব উদ্দিন"। *প্রথম আলো*। সংগ্রহের তারিখ ১৫ জানুয়ারি ২০২০।